หุ้นกลุ่มค้าปลีกปรับขึ้นยกแผง รับข่าวดีคลังยกเว้นภาษีเงินได้ซื้อสินค้าก่อนปีใหม่
หุ้นกลุ่มค้าปลีกปรับขึ้นยกแผง รับข่าวดีคลังยกเว้นภาษีเงินได้ซื้อสินค้าก่อนปีใหม่
23 ธ.ค. 2558

ผู้สื่อข่าวรายงานว่า ราคาหุ้นกลุ่มค้าปลีกมีการปรับตัวขึ้นทั้งกลุ่ม โดยคาดว่ารับข่าวดีจากการที่กระทรวงการคลังเสนอมาตรการภาษีเพื่อกระตุ้นเศรษฐกิจในช่วงปลายปีนี้ให้พิจารณา คือ การยกเว้นภาษีเงินได้บุคคลธรรมดา สำหรับเงินได้ เท่าที่ได้จ่ายเป็นค่าซื้อสินค้าหรือค่าบริการในระหว่างวันที่ 25-31 ธ.ค. 2558 จากผู้ประกอบกิจการจดทะเบียนภาษีมูลค่าเพิ่ม ตามจำนวนที่จ่ายจริง แต่ไม่เกิน 15,000 บาท
โดย บล.ฟินันเซีย ไซรัส ระบุว่า การที่รัฐบาลให้ของขวัญด้วยการที่กระทรวงการคลังเสนอให้ลดหย่อนภาษีเงินได้ไม่เกิน 1.5 หมื่นบาท สำหรับการซื้อสินค้าและบริการระหว่าง 25-31 ธ.ค.58 รวมกับมาตรการเดิมสำหรับการท่องเที่ยว ค่าโรงแรมในประเทศที่เริ่มตั้งแต่ 16 ธ.ค.57-31 ธ.ค.58 และหุ้นที่ได้ประโยชน์จะเป็นหุ้นในกลุ่มค้าปลีกและกลุ่มท่องเที่ยว
ทั้งนี้ ราคาหุ้นกลุ่มค้าปลีกที่มีการปรับตัวขึ้นแรง มีดังนี้
ราคาหุ้น บริษัท โฮม โปรดักส์ เซ็นเตอร์ จำกัด (มหาชน) หรือ HMPRO ณ เวลา 10.20 น.อยู่ที่ 6.65 บาท บวก 0.40 บาท หรือ 6.40% มูลค่าการซื้อขาย 88.77 ล้านบาท
ราคาหุ้น บริษัท สยามโกลบอลเฮ้าส์ จำกัด (มหาชน) หรือ GLOBAL ณ เวลา 10.20 น.อยู่ที่ 9.40 บาท บวก 0.35 บาท หรือ 3.87% มูลค่าการซื้อขาย 2.79 ล้านบาท
ราคาหุ้น บริษัท บิ๊กซี ซูเปอร์เซ็นเตอร์ จำกัด (มหาชน) หรือ BIGC ณ เวลา 10.20 น.อยู่ที่ 204 บาท บวก 6.00 บาท หรือ 3.03% มูลค่าการซื้อขาย 14.77 ล้านบาท
ราคาหุ้น บริษัท ห้างสรรพสินค้าโรบินสัน จำกัด (มหาชน) หรือ ROBINS ณ เวลา 10.20 น.อยู่ที่ 42.25 บาท บวก 1.25 บาท หรือ 3.05% มูลค่าการซื้อขาย 70.24 ล้านบาท
 
 